CELEX: 62016TB0784
Language: sk
Date: 2017-11-15 00:00:00
Title: Vec T-784/16: Uznesenie Všeobecného súdu z 15. novembra 2017 – Pilla/Komisia a EACEA („Žaloba o neplatnosť a o náhradu škody — Predbežné opatrenia — Žiadosť o právnu pomoc predložená po podaní žaloby — Program ‚Kreatívna Európa (2014 – 2020)‘ — Výzva na predkladanie návrhov týkajúcich sa podpory prípravnej akcie — Rozhodnutie zamietajúce prihlášku z dôvodu nedodržania kritéria spôsobilosti — Dotácie prístupné iba pre právnické osoby — Nedodržanie formálnych náležitostí — Nemožnosť pripísať akty EACEA — Žaloba, ktorá je čiastočne zjavne neprípustná a čiastočne zjavne bez právneho základu“)

15.1.2018   
            
            
               SK
            
            
               Úradný vestník Európskej únie
            
            
               C 13/18
            
         Uznesenie Všeobecného súdu z 15. novembra 2017 – Pilla/Komisia a EACEA
   (Vec T-784/16) (1)
   
   ((„Žaloba o neplatnosť a o náhradu škody - Predbežné opatrenia - Žiadosť o právnu pomoc predložená po podaní žaloby - Program ‚Kreatívna Európa (2014 – 2020)‘ - Výzva na predkladanie návrhov týkajúcich sa podpory prípravnej akcie - Rozhodnutie zamietajúce prihlášku z dôvodu nedodržania kritéria spôsobilosti - Dotácie prístupné iba pre právnické osoby - Nedodržanie formálnych náležitostí - Nemožnosť pripísať akty EACEA - Žaloba, ktorá je čiastočne zjavne neprípustná a čiastočne zjavne bez právneho základu“))
   (2018/C 013/30)
   Jazyk konania: taliančina
   
      Účastníci konania
   
   
      Žalobca: Rinaldo Pilla (Venafro, Taliansko) (v zastúpení: A. Silvestri, advokát)
   
      Žalovaní: Európska komisia (v zastúpení: A. Aresu a C. Gheorghiu, splnomocnení zástupcovia) a Výkonná agentúra pre vzdelávanie, audiovizuálny sektor a kultúru (EACEA) (v zastúpení: H. Monet a V. Samsonetti, splnomocnení zástupcovia)
   
      Predmet veci
   
   Po prvé návrh založený na článku 263 ZFEÚ, ktorým sa navrhuje zrušenie rozhodnutia Komisie z 2. septembra 2016 zamietajúceho prihlášku predloženú žalobcom v rámci výzvy na predkladanie návrhov „EAC/S05/2016 – Podpora prípravnej akcie na vytvorenie ceny ‚Festivaly‘ Európskej únie a značky ‚Festival‘ Európskej únie v oblasti kultúry: EFFE (Európa pre festivaly, festivaly pre Európu)“ z 26. apríla 2016, po druhé návrh, aby Všeobecný súd určil a rozhodol o prípustnosti prihlášky žalobcu alebo subsidiárne zrušil „samotné výberové konanie“, po tretie návrh na prerušenie výberového konania a po štvrté návrh založený na článku 268 ZFEÚ na náhradu ujmy, ktorú údajne žalobca utrpel z dôvodu zamietnutia prihlášky
   
      Výrok
   
   
               1.
            
            
               Žaloba sa zamieta ako zjavne neprípustná v rozsahu, v akom smeruje voči výkonnej agentúre pre vzdelávanie, audiovizuálny sektor a kultúru (EACEA).
            
         
               2.
            
            
               Žaloba sa zamieta ako čiastočne zjavne neprípustná a čiastočne zjavne bez právneho základu v rozsahu, v akom smeruje voči Európskej komisii.
            
         
               3.
            
            
               Žiadosť o právnu pomoc sa zamieta.
            
         
               4.
            
            
               Rinaldo Pilla je povinný nahradiť trovy konania.
            
         
      (1)  Ú. v. EÚ C 6, 9.1.2017.